ming030890/wiki-yue-high-quality huggingface dataset:
許地

許地（粵音：heoi2 dei6）係中國廣東廣州嘅內街，喺越秀區高第街同埋玉帶濠之間。
條街喺大清乾隆年間起，由於有好多許氏家族住響度而改成噉嘅名。從大清開始，條街出過許拜庭、許祥光、許應騤、許應鏘、許崇儀、許崇智、許崇灝、許崇清、許濟、許卓、許錫纘，同埋許廣平等猛人。
香港出埋許紹雄
CoolManMusic

CoolManMusic，係香港早期嘅一個歌詞庫網站，由1999年開始提供試聽功能，仲有一排提供過歌曲下載，跟著仲開設埋網上論壇，經過一段時間發展，形成咗一個以音樂討論為主嘅網絡社群。
當期時個網頁由於唔少網民瀏覽，因而好早就開設咗網站嘅香港伺服器同海外伺服器，後者主要係服務返喺香港以外嘅使用者，聽渠地可以更快瀏覽網站。

歌詞庫
網頁運行時提供嘅歌詞庫，一大特色係提供咗當期時最新嘅電視、電台派台歌資料，唔論啲歌有冇上榜（音樂流行榜）。另外仲會有當其時最新嘅歌手出碟資訊、預告同埋電視、電台啲流行榜，仲有各種銷量榜等資訊。

論壇
論及論壇嘅特色，係渠有自己統計喺叱咤903節目放過嘅啲歌，再自己推測埋903專業推介走勢同叱咤樂壇流行榜頒獎典禮嘅預測結果。
據網頁資料，最高在線數量紀錄係2020年10月30號，有3,047名網民（會員及非會員共計）瀏覽過呢度。

CM會員共和榜
論壇喺2003起設立「CM會員共和榜」，透過論壇會員自製音樂排行榜，整理出一張每週綜合樂迷喜好嘅香港音樂流行榜榜單。每逢第二年初，會舉行「CM會員共和榜頒獎禮」，係一個透過總結全年「CM會員共和榜」累積榜分而得出嘅樂壇成績表。

CM共和唱碟
CM會員共和榜全年上榜歌曲分數最高嘅唱碟。2011年起改制頒發三甲，直至2019年再度改制，改返頒發一張唱碟。
獲CM共和唱片（金獎）次數排位

CM共和我最喜愛的歌曲大獎
2013年新增設嘅獎項。每季度會舉行「CM共和我最喜愛的歌曲季選」，由論壇會員喺當季上榜歌曲入邊投選最愛，最高票數嘅5隻歌就會晉級總選。集結四個季度嘅晉級歌再搞投票，得到最高票嘅就成為獎項得主：
獲CM共和我最喜愛的歌曲大獎歌手次數排位
作曲人/填詞人/編曲人/監製單列1隻歌

CM共和新人王三甲
CM會員共和榜全年上榜分數最高嘅樂壇新人。2004年試過改成分男、女歌手、組合頒發金獎，收尾又改返。新人需喺呢年度第一次發行專輯，先可獲候選資格。2016年改制，同一年度推出最少2隻全新作品亦合乎候選資格。

CM共和唱作人三甲
CM會員共和榜全年上榜分數最高嘅曲詞唱作人。2020年之後調整咗計分方法，考慮埋作曲同填詞各自參與創作嘅比重，再出結果。
獲CM共和唱作人金獎次數排位

二零一零年代百大選
Cool Music Forum喺2019年尾啟動「年代百大選」活動，透過論壇會員同被邀請嘅網上音樂專頁，進行多輪提名同投票，選出100隻歌同50張唱碟，作為2010年代香港樂壇嘅代表作。喺2020年4月陸續公佈結果。
擁有最多百大歌曲嘅歌手：謝安琪（5.5首：獨家村、你們的幸福、雞蛋與羔羊、家明、羅生門（與麥浚龍）、山林道）
最多候選歌曲嘅歌手：RubberBand、Supper Moment、方皓玟、王菀之、謝安琪（各5.5首）
中天娛樂台

中天娛樂台，係中天電視旗下嘅綜合頻道之一，以前同大愛電視合作，播放「大愛劇場」。
中華基督教會銘賢書院

中華基督教會銘賢書院（英語：The Church of Christ in China Ming Yin College）係香港一間英文中學，由中華基督教會創辦，響石硤尾偉智街1號，中文校訓係「學以明道，榮神益人」，英文校訓係「Learn to perceive the Word of God，Glorify Him and do good to others」。

學校爭議
2015年上任嘅陳綺雯校長，對銘賢書院進行大改革，例如加強閱讀、強制補課、延長上課時數等，引起唔少學生同埋校友、以至部分老師嘅不滿。響2016年6月，銘賢書院有學生同校友開個Group叫「抗議銘賢暴政關注組」，並且發起簽名聯署行動（簡稱拉黑布活動），要求校方展開對話，引起社會廣泛嘅關注。
不過最後，陳綺雯校長都係冇理到佢哋嘅意見，照「我行我素」。
阿富汗

阿富汗（粵拼：aa3 fu3 hon6，普什圖文/波斯文：افغانستان），係亞洲中西部一個內陸國。有人將佢歸入中東地區，亦有人將佢歸落中亞或者南亞。佢北面有塔吉克、烏茲別克、土庫曼，西面有伊朗，南部同東部係巴基斯坦，東北部有好窄窄嘅一條走廊同中國西北嘅新疆接壤。領土總面積大概係65.3萬平方公里，五分之四係山同高原，得五分之一係平原。
阿富汗係一個多元民族嘅國家，境內有成四十幾個民族，總人口超過3400萬，其中普什圖人佔42%、塔吉克人佔33%、烏茲別克人佔9%，另外重有第啲少數民族，好似土庫曼人、哈扎拉人、曲爾阿馬克人、努里斯坦人、俾路支人、吉爾吉斯人等等。阿富汗以伊斯蘭教作為國教，其中90%係遜尼派，剩低係什葉派。
1919年8月19號，第三次英阿戰爭之後，阿富汗時任埃米爾阿曼諾拉汗宣佈阿富汗正式獨立，建立阿富汗王國，係呢個地方最後嘅穩定時期。直至1973年，阿富汗王國響一次政變期間畀人推翻，阿富汗共和國正式建立，阿富汗開始咗長年打仗嘅時代。1979年，蘇聯入侵阿富汗，阿富汗民主共和國成立。1990年代，武裝組織塔利班崛起。2001年，911事件之後，美國發動阿富汗戰爭。長期嘅戰亂、內陸國家嘅處境、山多而交通唔方便、落後嘅教育，都令到呢個國家民生凋敝，國民嘅生活質素好低。2014年阿富汗嘅人類發展指數係得0.465，喺全世界嘅國家之中排第171位，接近包尾。
2021年8月16日，塔利班攻陷阿富汗嘅首都喀布爾，8月19號晏晝，重將國號變番「阿富汗伊斯蘭酋長國」。2021年9月6日塔利班宣布，攻陷最後一個反塔利班組織據點，控制阿富汗全境。而家阿富汗伊斯蘭酋長國仍未俾國際普遍承認，阿富汗伊斯蘭共和國仍喺聯合國代表阿富汗。

名
阿富汗，舊日「阿」讀做「柯」，因為「阿」喺粵語一路都係讀「柯」音，而「阿富汗」呢個名係由北方話譯出嚟，無顧及到粵語嘅讀音。今時今日為咗貼近原音，多數都將「阿」讀做「亞」去配合。

史
阿富汗，希臘人隨亞歷山大大帝東征，去到印度就停，人留在此。史書稱為大夏。及後大月氏西遷，入大夏，當地人結合，終於變成貴霜國。貴霜月光王信佛教，南北征伐，深入印度。印度佛教原本唔興造像，然而結合希臘人造像，巴米揚大佛由此而來。佛教亦有所改變，變成大乘佛教。王結集僧侶造經，派僧人四出傳播佛教，入到西域，最後到中原。

國歌
内文：阿富汗國歌
​自塔利班喺2021年重新掌政，阿富汗嘅國歌係《呢度係勇士嘅家園》。

經濟
阿富汗即使去到21世紀仲以傳統農業社會為主，百姓以獸類作生產力來源而少見機械或者汽車
阿富汗嘅紡織廠
戰後西方數以百億美元嘅國際援助農業嘅恢復，同埋市場機制嘅重新建立令到經濟有所恢復，但係多數人仲係赤貧狀態，塔利班組織依然掌控西南部大片領土，無人敢涉足呢一區域亦無經濟活動。依家較高端商業投資僅限喺首都有軍力保護嘅幾個商業區，其他地區依然係小農經濟狀態，高度依賴外援。地理位置處於內陸、唔近海域，先天注定咗貿易不暢，亦係長年貧困嘅原因。

毒品
收獲嘅罌粟果實
阿富汗係金新月地帶主要嘅鴉片生產地，喺1992年開始（除咗喺2001年塔利班對鴉片下禁令之外），超越咗拉丁美洲地區、金三角等成為世界鴉片生產第一大國。根據統計，2007年世界市場嘅92%非藥用鴉片嚟自阿富汗。阿富汗亦係世界上最大罌粟種植國之一，全國大部分省都有罌粟種植，佢面積好廣泛。喺塔利班對鴉片落咗禁令前嘅7年間（1994-2000），阿富汗大約200,000戶家庭依靠種植鴉片獲得收入。同時，阿富汗亦係世界第一大大麻生產國。
阿富汗2001出口貿易比例
阿富汗2001進口貿易比例
阿富汗罌粟種植面積，1990–2013（公頃）

旅遊
赫拉特嘅大清真寺
飽受戰亂嘅阿富汗由於國內安全問題，每年去阿富汗嘅外國遊客數量極少。依家大部分遊客集中喺首都喀布爾同巴米揚地區，同埋阿富汗西部嘅赫拉特。物資極度匱乏亦造成咗旅遊設施落後，住宿費用亦變得好貴。
阿富汗國家博物館
阿卡達

阿卡達（英文：FK Arkadag）係土庫曼阿爾卡達格一間職業足球球會，依家踢緊土庫曼超級足球聯賽。
王家晴

王家晴2023年，COLLAR成員王家晴接受am730訪問。女歌手羅馬拼音Wong Ka Ching英文名Candy Wong粵拼wong4 gaa1 cing4花名Candy、晴蛙公主、牙糖國籍 中國（香港）出世 (2002-12-19) 2002年12月19號（22歲） 香港職業歌手、藝人、演員語言粵語、英文、普通話教育程度社會科學學士（心理學）（讀緊）母校香港城市大學（讀緊）香港神託會培基書院浸信會沙田圍呂明才小學屋企人一兄音樂類粵語流行曲演奏樂器鋼琴（八級）、長笛（五級）出道地 香港出道日期組合：2022年1月12號， 3年之前 (2022-01-12)出道作品組合：《Call My Name!》活躍年代2021年到依家唱片公司大國文化（2022年—）經紀公司ViuTV／MakerVille（2022年—）網站王家晴嘅Instagram頁相關團體COLLAR（2022年—）
王家晴（英文：Candy Wong，2002年12月19號—）係香港女歌手同藝人，香港女子組合COLLAR成員同MakerVille合約女藝員，2021年ViuTV大型真人騷選秀節目《全民造星IV》參賽者。

簡介
王家晴喺香港出世，喺浸信會沙田圍呂明才小學同香港神託會培基書院畢業。王家晴喺中學時期曾經係女子籃球隊、田徑隊同排球隊成員，文憑試數學科同經濟科考獲5*佳績，畢業之後去讀香港城市大學社會科學學士（心理學）。

參加《全民造星IV》時期
王家晴喺2021年6月參加ViuTV搞嘅真人騷選秀節目《全民造星IV》，參賽號碼係28。
喺96強前哨戰，王家晴因演唱《紅綠燈》時失準，輸畀對手1號參賽者蘇雅琳而跌入復活區。之後俾導師許廷鏗復活並加入佢帶領嘅A組晉身60強。於60強對決時，同隊員林泳怡、何佩婷、徐嘉蔚、盧芷韻、陳景晴組成一隊，先後演繹自選項目《剎那的烏托邦》同埋指定歌曲《Bang Bang》，之後喺評判評核以0比5大敗畀B1組，但王家晴未被淘汰，並躋身40強。喺40強，就同曾善婷、黃詠霖、盧芷韻一組，自選項目係由佢做主角嘅《我好得閒》，然後表演指定歌曲《無忘花》，並獲得呢個回合5位評判一致睇好，擊敗B1組，晉身30強。喺30強比賽，王家晴有份出演《七個小矮人》同埋A組全組出演嘅《無力也請相信》。當中嘅《七個小矮人》雖然得到評判之一嘅余迪偉高度讚揚佢哋能夠喺短短幾分鐘內帶來有質素嘅音樂劇，但結果仍以4比1輸畀呢個回合代表B組嘅許寶恆同埋余嘉熙。
之後去到25強比賽，A組同B組參賽者被重新分組，王家晴被編入同林暐翹、陳泳伽、葛綽瑤同區廷筠一組，導師係男子組合ERROR隊長梁業，演譯《NoBody笨珠》，賽後得到節目監製花姐黃慧君大讚唱歌技巧有好大進步，並喺完成頭3組比賽後率先以294.4分同另外四名組員晉身總決賽。
喺2021年12月25號《全民造星IV》總決賽，王家晴跳唱《收聲多謝》同埋一場跳舞對決，最終結果係排名第八，但係王家晴嘅整體表現令到花姐喺接受傳媒訪問嘅時侯表示對王家晴刮目相看，指出「同之前比真係差好遠」。

COLLAR時期
喺2022年1月12號晚六點半，ViuTV喺香港尖沙咀海港城海運觀點舉辦嘅「Hold Your Breath」官方記者會中，宣佈女子組合COLLAR正式出道，王家晴係其中一位成員，亦係全團最年幼嘅成員。

音樂作品
想搵所屬團體COLLAR名義參與嘅音樂作品，請睇「COLLAR § 音樂作品」。

影視作品
想搵所屬團體COLLAR名義參與嘅影視作品，請睇「COLLAR § 影視作品」。

品牌代言
想搵所屬團體COLLAR名義參與嘅作品，請睇「COLLAR § 品牌代言」。
王希晉

王希晉（1999年8月16號—），藝名叫做HEi-Z，係一位香港饒舌男歌手，而家係香港男子樂隊ROVER成員同MakerVille合約男藝員。佢2023年參加《全民造星V》出咗名，最終入咗10強，總決賽排第四，其中一個評判Edward Chan讚佢係喺咁多參賽者之中進步最大嘅一個。
陳鎮亨

陳鎮亨（1997年3月5號—），又叫做亨仔，係香港男子樂隊ROVER成員同MakerVille合約男藝員。佢喺2023年參加ViuTV選秀節目《全民造星V》，最後攞咗季軍。
田曜誠

田曜誠（Tsoul Tin ，1994年12月7號—）係香港男藝人，本職跳舞導師同排舞師，2023年參與ViuTV搞嘅真人騷選秀《全民造星V》入圍總決賽，最後評判分攞第二，總成績攞第五。
MakerVille喺2024年2月29號安排田曜誠同黃家灝以期間限定組合「KC & Tsoul」推出跳舞MV《GET SILLY》。
曹梓冲

曹梓冲（Alfred Cho，1993年5月10號—），係香港導演，曾經係香港電視娛樂ViuTV嘅幕後人員，2016年入職嗰陣做助理編導，2020年升職做導演。佢憑住喺ViuTV節目《花姐ERROR遊2》兼任測試遊戲專員Agent L而出名。

簡歷
曹梓冲喺澳洲昆士蘭科技大學創意產業學士畢業後回流香港，2016年加入ViuTV做助理編導，隸屬監製黃慧君（花姐）嘅團隊。佢2020年升職做導演。
曹梓冲女朋友係演員呂珮琳（Elsie），約莫2010年左右開始拍拖。2024年1月18日曹梓沖與Elsie 結婚
文卓森

文卓森，係香港ViuTV嘅撰稿員，因為兼任ViuTV搞嘅真人騷選秀《全民造星》系列嘅旁白而出名，綽號「旁白君」。

簡歷
文卓森喺香港城市大學讀書，未畢業就已經喺DBC數碼電台做過節目主持。DBC數碼電台2016年停播後，佢做過PR同Marketing工作，之後加入咗ViuTV做撰稿員，做監製黃慧君嘅下屬，參與過《歌度有…系列》同《胖伴》嘅節目製作。
2018年，文卓森有份參與《Good Night Show 全民造星》嘅製作，因為佢係負責寫旁白稿，加上節目製作比較趕，就安排佢做埋旁白，結果佢嘅旁白風格大受觀眾歡迎，之後《全民造星》系列嘅旁白就由佢繼續去做。文卓森亦憑住《全民造星II》嘅旁白，喺網民投選嘅觀眾在民間電視大獎2019，擊敗其他傳統男配音員，攞到「民選最佳男配音員」獎。
2024年頭，文卓森更一度同時包辦平日黃金時段三個節目嘅旁白（《造星唔造星？》、《MIRROR Time》、《沖繩任你點》）。
林德信

林德信（英文：Alex Lam，1985年3月6號—），原名林德正，係香港男演員同歌手，2012年出道。佢阿爸係歌手林子祥，繼媽係葉蒨文。

演出
呢個表唔完整，歡迎加料。
林穎彤

林穎彤（英文：Lam Wing Tung Bella，1992年10月21號—），本名林頴彤，係香港藝人，舊時做過香港童星、模特兒、演員、節目主持同埋平面歌手，曾經係無綫電視部頭合約女藝員。

簡歷
林穎彤嚟自單親家庭，寫信去電視台玩兒童節目，畀人發掘成為童星，喺亞洲電視電視劇《萬家燈火》入便演出。之後又推出咗兒歌唱片。
2006年，佢參加《Yes!》雜誌嘅校花校草選舉，攞到甜美校花獎同埋才藝大獎。
2007年，佢拍咗香港有線電視劇集《補習天后》。
2009年，經朋友介紹簽約成為模特兒。同年參加無綫電視同香港商業電台一齊搞嘅比賽節目《十人巷》，成為蛋白組成員「𡃁模Bella」，最後重贏咗比賽而加入無綫電視成為旗下藝員。
2016年，佢演出《城寨英雄》內悲慘孖辮妹角色「李懷鑫」，人氣上升。
2024年11月，佢約滿離開無綫電視。

演出
呢個表唔完整，歡迎加料。
李珊珊

李珊珊（英文：Lee San San，1977年10月9號—）係1996年度香港小姐競選嘅冠軍。2017年佢患上驚恐症。
加拿大維亞鐵路

加拿大維亞鐵路（簡稱維亞鐵路；英文/法文：Via Rail Canada）係加拿大嘅國營客運鐵路公司，提供橫跨加拿大大陸地區（紐芬蘭同愛德華王子島除外）長途及城際鐵路客運服務。
加拿大維亞鐵路營運嘅路線全長達到12500公里，絕大部份路線都同加拿大國家鐵路共享路軌。而其中最繁忙嘅路線係魁北克市同溫莎之間嘅走廊。

歷史
二戰結束之後，隨著汽車同飛機嘅普及，坐火車出行嘅人越來越少。到1960年代後期，聯邦政府同省政府投入大量資源興建高速公路同機場，令到上個世紀興建嘅鐵路網絡近乎荒廢。當時加拿大最大嘅兩間鐵路集團——國營嘅加拿大國家鐵路同私營嘅加拿大太平洋鐵路——出於營利嘅考慮，都想縮減甚至停止客運服務，而將主要精力擺落賺得錢嘅貨運服務道。
喺1974年嘅大選裡面，時任自由黨黨領皮耶·杜呂多喺競選嘅時候承諾會推動建立一間類似美國國鐵嘅國家級鐵路客運集團。1976年，加拿大國家鐵路正式將旗下嘅客運服務部拆分成一間獨立嘅子公司——「維亞鐵路」。揀「維亞」做公司名，係因為「維亞」（「Via」）爾個詞係英文同法文裡面都存在，而且意思基本一致。1977年1月21號，維亞鐵路脫離加拿大國家鐵路，成為一間獨立嘅國營企業。1978年10月29號，經過艱難嘅談判之後，維亞鐵路終於由加拿大太平洋鐵路手頭上買到路權，可以行加拿大太平洋鐵路擁有嘅路軌。但係由於當時加拿大國家鐵路旗下重有紐芬蘭鐵路、卑詩鐵路、安大略北方鐵路、魁北克北海岸與拉布拉多鐵路等多間子公司，而爾啲子公司依然做緊客運服務，維亞鐵路嘅起步並唔算順利。
1979年爆發嘅石油危機喺某種程度上推動徂鐵路運輸嘅復興。但係好景不長，1981年，杜呂多政府大幅削減徂維亞鐵路嘅預算，令到維亞鐵路不得不腰斬兩條長途路線——往返多倫多同溫哥華嘅「超級大陸號」同埋往返魁北克市同聖莊嘅「大西洋號」。但係維亞鐵路都係購買徂龐巴迪嘅LRC擺式列車，用來運營往返魁北克市同溫莎嘅城際路線。
1980年，以拜仁·穆朗尼為首嘅保守黨政府重新增加徂維亞鐵路嘅預算。「超級大陸號」同「大西洋號」兩條線喺購買徂通用電氣嘅新動車組之後重新通車。但係到徂1980年代後期，同一個保守黨政府再一次削減徂維亞鐵路嘅預算，令到幾條長途路線再一次被迫停運。
1990年代末期，以莊·克里田為首嘅自由黨政府為維亞鐵路推出徂一項「復興計劃」，具體包括：
由歐洲購入行英法海底隧道嘅「晚星號」車組；
由美國購入通用電氣P42DC動車；
重開往返哈里法斯同薛尼嘅路線；
購入同翻新滿地可同渥太華沿線嘅幾座老舊車站，開發觀光路線。
2008年，加拿大聯邦政府向維亞鐵路注資4億零700萬加元，用於重開部份長途路線以及購置新動車。

車輛
維亞鐵路目前有78部動車同396部客車。

路線
維亞鐵路目前運營19條路線，平均每星期開出497班車。爾19條路線主要分為三大類：
城際路線：即日出發即日到達嘅快車；
長途路線：跨省路線，主要嘅功能係觀光旅遊；
指定路線：聯邦政府指定要開通，服務其他交通工具難以到達嘅地區嘅路線。

碳排放量
2010年，維亞鐵路火車嘅二氧化碳排放量係平均每位乘客每千米0.117千克。
再造繁榮

《再造繁榮》係香港亞洲電視製作嘅電視劇，首播於1991年7月，由梁材遠及陳太源聯合監製。本劇係梁材遠為亞洲電視擔任監製嘅兩部劇集之一，另一部為同年10月首播嘅《豪門》。

劇情介紹
有為青年潘文受其祖父潘伯通之傳授，略懂風水術數之學，算出其細佬並未夭折，尚在人間，原來正係猛烈追求其女友洛順嘅浮誇子弟錢日希。希之養父錢祖祥喺商場競爭中落敗，希為咗攞翻所有，不擇手段，打擊洛順老竇晚公司，同時呃到洛順嫁給佢。過程中害死潘伯通，並導致親阿爸入獄。希對香港龍脈虎視眈眈，欲占據福地，攫取利益，文挺身而出，以其風水術數之學力圖遏止希嘅野心，兩兄弟互相對峙，衝突一浪接一浪。
音速

音速（粵拼：jam1 cuk1），又叫聲速（sing1 cuk1 或者 seng1 cuk1），係聲音嘅速度，定義喺每單位時間入面，振動波傳遞嘅距離。
喺舊標準狀況下，聲音喺空氣裡面嘅速度係340米/秒。

公式
音速c嘅大細都有佢哋嘅公式：
：不可壓縮率
：密度。
一般嘅狀態方程式（經典力學適用範圍入面）：
遠離液態工作點嘅理想氣體：
K：定壓比熱同定容比熱嘅比。雙原子氣體（計埋空氣）K=1.4
R：氣體常數。空氣狀態下係287J/(kg·K)
T：絕對溫度（K）
實用經典公式：
T：攝氏溫度。
喺流體入面時：
K：液體體積模量。
黃美棋

黃美棋（英文：Maggie Wong Mei Ki，1989年8月25號—）係香港影視演員，喺香港出世，祖籍台山。舊時係香港童星，出名角色係電影《行運一條龍》嘅「小芬女」，曾經係香港電視網絡及亞洲電視合約女藝員，當中喺電視劇《大眾情性》做第二女主角，2017年開始做咗無綫電視非合約藝員，2021年正式加入無綫電視。黃美棋而家個男朋友係藝人鍾健威，2024年4月6號，拍拖11年後才正式結婚。

演出作品
呢個表唔完整，歡迎加料。

軼事
黃美棋聯同吳海昕亦係同年同月同日出世。
法語安省大學

法語安省大學（法文：Université de l’Ontario français，簡稱 UOF，普通話譯安省法文大學）係加拿大安大略多倫多嘅一間唔分學系、純法語教學嘅公立大學，2017年12月安省省議會立法成立。
2018年，時任省長杜格福特一度取消咗畀法語安省大學嘅撥款，直至間大學喺2020年再次同省政府同聯邦政府簽署撥款協議，所以到咗2021年佢先有第一批學生。
原則上，佢哋嘅收生對象係講法文嘅安省省民，不過因為政府批佢嘅課程批得太遲，佢第一批嘅學生其實只有兩成半來自安省，七成甚至係國際學生。
截至2024年，佢淨係提供6個本科課程：
教育（éducation；2023年1月新增）
工商管理（administration des affaires；2024年9月新增）
數碼文化（études des cultures numériques）
經濟及社會創新（études de l’économie et l’innovation sociale）
城市環境（études des environnements urbains）
人類嘅多樣性（études de la pluralité humaine）
2025年9月開始會再新增心理健康（santé mentale）。

校園
圖書館入面嘅實體書
法語安省大學嘅校園位於多倫多湖濱區 Lower Jarvis 夾湖濱大道東（Lake Shore Boulevard East）東南角，距離安大略湖湖邊大約半條街。校園所在嘅 Lower Jarvis 街9號2字樓其實係一棟住宅大廈樓下一個租返嚟嘅5萬呎寫字樓單位。
喺初頭，佢嘅圖書館淨係得網上資料，但係2023年開始已經有少量實體資料，呢啲實體資料就算唔係學生都可以用。

交通
直接去到法語安省大學嘅公共交通工具有多倫多公車局75號巴士（Sherbourne）、114號巴士（Queens Quay East）同202號巴士（Cherry Beach），亦有單車站喺對面街。
另外，佢其實亦好近皇后碼頭站，由皇后碼頭站行去法語安省大學嘅大約10分鐘。

名
呢間大學淨得法文名，原因係立法個陣，條法案淨係寫咗佢有法文名，冇寫英文名。
佢個名入面嘅 ｢法語安省｣[暫譯]（Ontario français；英文：French Ontario）其實係一個加拿大法語文化嘅概念，呢個概念喺1970年代開始出現，指安省入面講法文嘅社羣，但係因為呢個社羣同魁省唔同，所以係一個唔同嘅族羣。

出版
呢間大學目前負責出版一本叫 《Enjeux et société》（社會同各種挑戰）嘅學術期刊，係本半年刊，不過佢其實並唔係一本新期刊，而只係一本舊期刊改咗名，前身係魁北克大學三河市分校負責出版嘅 《Approches inductives》（歸納法）。
3月1號

3月1號係公曆年嘅第60日（閏年第61日），離年尾重有305日。
<< - 3月 - >>



大件事
1885年：日本鐵道品川線（私營鐵道；赤羽站～品川站）通車，係當時東京市區首條南北向縱貫嘅鐵路線，並同官設鐵道嘅東海道本線交會。
1894年：第3屆日本眾議院議員總選舉。
1903年：第8屆日本眾議院議員總選舉。
1904年：第9屆日本眾議院議員總選舉。
1962年：美國航空一客機由紐約市New York International (Idlewild) Airport（而家嗌甘迺迪國際機場）飛去洛杉磯國際機場期間失事，機上95人咸不剌死晒。
1965年：廣東省同香港達成東江水輸港協議，以緩解香港供水嘅緊張。
1977年：香港文錦渡巴士總站啟用。
1980年：日本國駐廣州總領事館開館。
1983年：一艘由廣州開往肇慶嘅客輪响三水沉沒，船上只有80幾人生還。
1983年：第一批12款Swatch手錶喺瑞士蘇黎世發售。
1989年：香港公務員工潮。
1990年：貝寧人民共和國改名為貝寧共和國。
1994年：阿赫蒂薩里上任芬蘭總統。
2006年：日本交通部門喺仙台市首次公開實地測試一架世界上速度最快嘅電力列車。最快行到366公里每小時。
2013年：香港大角咀肢解父母案（中文：大角咀肢解父母案），周凱亮（31歲）謀殺阿爸周榮基（65歲）同阿媽蕭月兒（62歲）後，聯同謝臻麒（37歲）肢解兩條屍。
2014年：中國雲南昆明火車站廣場同售票廳發生恐怖襲擊，35死140幾傷。
2014年：香港維基媒體協會獲維基媒體基金會承認。
2021年：巴黎刑事法庭判決法國前總統薩爾科齊有期徒刑三年，緩期兩年執行。
2025年：香港啟德體育園開幕。
林小薇

林小薇（英文：Lam Siu-mei；1995年3月2號—），香港工會領袖，嶺南大學學生會（中文：嶺南大學學生會）前時事及國是幹事。大學畢業後加入職工盟，曾經做過職工盟教育及發展幹事、建築地盤職工總會組織幹事。

經歷
林小薇出身單親家庭，早年喺港九潮州公會中學（中文：港九潮州公會中學）度讀書，後來入咗嶺南大學社會科學系，喺第48屆嶺南大學學生會（中文：嶺南大學學生會）幹事會內閣「驚蟄」度做時事及國是幹事。

發起畢業禮示威抗議林鄭月娥
2018年11月22號，嶺南大學舉行畢業典禮，身兼嶺南大學校監嘅香港特首林鄭月娥以典禮主席身份出席。林小薇作為應屆畢業生帶領其他同學發起示威，不滿林鄭月娥繼續揾親中派人士做校董，要求廢除特首校監當然制，同埋修改《嶺南大學條例》。另一方面，林小薇亦認為嶺南大學嘅言論自由不斷收窄，同特首校監當然制，仲有校董會組成唔公平有關。林小薇話，最近有同學就反對「明日大嶼」計劃喺嶺南大學發起聯署，一直以嚟都無事嘅。但到嶺南大學校長鄭國漢公開表示支持林鄭嘅「明日大嶼」計劃嗰陣，呢班同學繼續喺學校收集聯署同批評鄭國漢嘅言行嗰陣，竟然畀學校阻止，即係叫佢哋收聲。所以佢哋睇到嶺南大學嘅言論自由正續步收窄。

接受電視訪問談論職業安全
2019年3月18號，林小薇以建築地盤職工總會組織幹事身份喺Now新聞台節目《時事全方位》作為嘉賓接受訪問，談論增加罰則能唔能夠有效提升職業安全，林小薇話，發展商外判工作嗰陣，似乎將責任都外判，佢哋有責任監察，外判商要懲罰之餘，發展商亦要監察嘅責任係需要嘅。

派發防疫用品卻反而畀香港黑警票控
2020年5月6號，喺武漢肺炎香港疫情期間，林小薇同建築地盤職工總會喺金鐘開街站派發防疫物資，畀香港黑警老屈違反限聚令，兼遭到票控。林小薇認為，好明顯所有異見嘅聲音黑警都要打壓，街站無挑戰法律，挑戰法例嘅係黑警，因為佢哋可以將有防疫嘅街站都老屈到唔係。林小薇強調如果黑警票控或者捉走佢哋，佢哋就唔出嚟，就係向黑警低頭，即使今日被票控或捉走，工會未來仍會履行宣傳教育嘅工作，派發剩餘嘅抗疫物資。

抗議富臨集團唔出糧卻反而畀香港黑警捉走
2020年5月10號，林小薇聯同民協同職工盟屬會飲食及酒店業職工總會到喺美孚嘅富臨皇宮，抗議富臨集團藉放無薪假，逃避支付員工嘅遣散費。富臨報警處理，香港黑警以公眾地方行為不檢捉走林小薇同草根行動媒體記者Apple。兩個人夜晚保釋候查，多個工會到場聲援，職工盟炮轟黑警濫捕，兼縱容富臨拖欠工人遣散費。林小薇稱，示威屬工業行動，要富臨交代拖欠遣散費嘅安排。佢提到，黑警先發制人，多次向佢同Apple作拉扯，黑警嘅人數之後越來越多，兼捉走佢哋兩個人。佢質疑，當時曾經問黑警用咩罪名捉佢哋，但喺無任何回應下，就畀黑警上手扣同帶走。林小薇進一步提到，同年元旦、勞動節同早前嘅防疫街站都畀黑警滋擾同檢控，但親中派嘅街站就無皇管，係選擇性執法，完全唔公道、唔公義。

反對職工盟解散
2021年10月3號，職工盟召開特別會員大會，表決係咪正式通過解散。林小薇聯同其他職工盟成員同屬會代表下午喺會議開始前擺街站，分享參與工運嘅經歷同對職工盟嘅不捨之情。林小薇話，曾收到工友打電話問她職工盟可唔可以唔解散，佢話自己都唔想職工盟解散，形容社會運動同過去經歷令佢哋見到唔少可能性，強調希望透過街站，分享職工盟有血有肉嘅故事。她提到自己讀書嗰陣已經揾職工盟合作，希望職工盟嘅價值可以承傳落去。
賴品妤

賴品妤（1992年3月2號—），臺灣政治家，中華民國民主進步黨立法委員。佢祖籍臺灣雲林，臺北縣出世。佢自2012年開始參加學生運動，加入過時代力量，2019年轉投民進黨，代表民進黨參選新北市第十二選舉區立法委員，結果以些微票數差距贏咗，以27歲嘅年紀做咗第10屆立法院入面最後生嘅立法委員。
對觀福音

對觀福音（粵拼：deoi3 gun1 fuk1 jam1）係有關新約聖經嘅概念：响神學討論上，馬太福音、馬可福音同路加福音呢三本書一般會統稱為對觀福音，噉係因為佢哋內容好相似，包含好多相同嘅故事，而且經常以相似嘅次序以及近乎一樣嘅字眼去講。呢三本福音書相對於約翰福音——因為約翰福音嘅內容大部分都係有別於對觀福音三書嘅。
通用希臘語

通用希臘語（希臘文：ἡ κοινὴ διάλεκτος，意思係共同嘅方言），又叫新約希臘語，係喺希臘化時期、羅馬帝國同埋早期拜占庭帝國時期用嘅一種跨地區希臘語。新約聖經就係用呢種語言寫成嘅。
懺悔

懺悔（粵音：caam3 fui3）係好多基督教教派（以至其他宗教）講到嘅概念，指一位信徒因為犯咗罪而做出嘅悔改行為。天主教同東正教都有聖事係涉及信徒做懺悔嘅。
布里斯托流浪足球會

布里斯托流浪足球會（英文：Bristol Rovers F.C.）係英格蘭碧仙桃一間職業足球球會，依家踢緊英格蘭甲組足球聯賽。
炮仔聲

《炮仔聲》（粵拼：pao3 zei2 seng1）係2018至2020年喺三立台灣台星期一到五嘅八點檔大戲。套戲講一個平民女子認識一個富二代最後同佢成為夫妻，同埋依套都有講啲角色有婆媳問題、外遇、家族鬥爭、出面有私生子或者私生女，平輩變長輩，自己個仔或者個女唔係親生等等狗血劇情。
曾蔭權

曾蔭權，GBM，KBE（粵拼：zang1 jam3 kyun4，1944年10月7號—），花名「煲呔曾」、「貪曾」、「649」，係前第二任香港特別行政區行政長官，亦做過財政司同政務司司長。

底細
1944年10月7號：佢喺香港出世，屋企排行最大。
1964同埋1966年：香港華仁書院預科畢業之後，做咗一排輝瑞藥廠推銷員。
1966到1967年：加入港英政府打工，做二級行政主任。
1971年：考到政務主任。
1974年：調去財政科。
1977年：借調去菲律賓馬尼拉亞洲發展銀行。
1981到1982年：得到政府保送去美國哈佛大學，攞咗個公共行政碩士。
1982年：開始做沙田政務專員，嗰時佢嘅上司係新界政務司鍾逸傑爵士。
1984年：做過貿易署副署長。
1985年：做（助理同署理）副常務司。
1989年：做（助手）行政署長。
1990年：負責幫手搞居英權計劃。
1991年：做貿易署署長，兼總貿易談判代表。
1993年：做華人庫務司。
1995年：做第一位華人財政司。
1996年7月6號：第一次署任港督。
1997年7月1號：香港主權交畀中國之後，一做過財政司司長，於是乎又做埋行政會議嘅成員。
1998年8月14號：決定入市。
2001年5月1號：頂替陳方安生做署理香港特別行政區政務司司長。
2005年3月12號：因為董建華唔撈而做署理行政長官。根據香港特別行政區基本法，政府喺7月10日選新特首，曾蔭權再署任多六個月，同時兼任政務司司長，任期到2007年6月30號為止。
2005年5月25號：宣布唔做政務司司長，準備參選新嘅行政長官補選。
2005年6月2號：辭職政務司司長嘅請求俾中華人民共和國中央人民政府批咗，正式宣布參加行政長官補選。
2005年6月15號：上晝11點50分到選舉事務處交參選提名表，下晝5點選舉主任朱芬齡法官確認佢嘅提名有效。就係咁，曾蔭權一共得到710個選委嘅支持，其中包括674份提名表格同36份支持同意書。
2005年6月16號：下晝5點，行政長官嘅選舉提名期結束，選擧主任宣佈收到嘅六份提名中，其中曾蔭權嗰份得到成674個選委提名，係唯一有效嘅提名。因此佢根據《行政長官選擧條例》，宣佈曾蔭權係唯一嘅行政長官候選人，重自動當選新一任特首。
2005年6月21號：得到中央政府正式任命，嗰日即刻上任。
2005年6月24號：上晝9點喺北京人民大會堂宣誓就職。
2007年3月25號：喺第3屆香港行政長官選舉入面，以649票對123票贏咗對手既香港公民黨立法會議員梁家傑，當選第三屆行政長官。等埋中華人民共和國國務院正式任命之後，響2007年7月1號連任行政長官。
2010年5月14號：夜晚10點半透過政府新聞處發出唔參與5月16號投票嘅聲明。
2010年6月17號：夜晚6點半開始對余若薇嘅政改電視辯論，其間照稿讀，事後自認輸咗，但同年6月尾，香港2012年政改方案成功通過。
2012年2月，曾蔭權被東方日報指佢接受富豪款待，出外公幹要住最豪華嘅酒店，而俾人話佢黐商界同埋亂使錢，於是，煲呔曾就被貶稱為「貪曾」。
2012年6月30號，曾蔭權政府任期屆滿完成，之後結束46年嘅公務員同香港政府工作。
2015年10月5號：曾蔭權被香港廉政公署起訴兩項公職人員行為失當罪。
2017年2月17號：曾蔭權一項「公職人員行為失當」嘅控罪罪名成立。
2017年2月22號：煲呔曾被判坐花廳20個月，成為香港開埠以嚟，第一位「監躉特首」。
2019年1月15號：喺醫院監獄正式離開後，曾蔭權刑滿出獄，同埋6月26號，喺時任終審法院法官馬道立佢係嘅打甩公職人員行為失當罪等多名成立審訊。
點心

點心（粵拼：dim2 sam1）係茶樓食品，配合飲茶時一齊食，可以細分做蒸點、炸點、包、腸粉等等，有鹹有甜。係香港以至成個粵港澳地區嘅物質文化遺產。
嘉諾撒聖方濟各書院

嘉諾撒聖方濟各書院（St. Francis' Canossian College，簡稱SFCC）係香港一間天主教英文女子資助中學，喺1869年創校，亦係意大利嘉諾撒仁愛女修會喺香港開設嘅第二間學校。校舍一直都喺灣仔半山堅尼地道9至13號，刻畫喺外牆嘅四個守護天使係學校嘅標誌，象徵忠、信、仁、愛。小學部叫做嘉諾撒聖方濟各學校，喺堅尼地道校舍山坡下面嘅聖佛蘭士街，係少數有直屬中學而且經統一派位收生嘅資助小學之一。學校多年嚟培育咗好多社會知名人士，依家係一間出名嘅女校。
聖方濟各嘅學生叫做「Franciscan」，同時因為「St. Francis」嘅中文諧音同埋淳樸校風，學生有時亦都會叫自己做「蕃薯妹」。

歷史
嘉諾撒聖方濟各書院
喺1860年，由聖瑪大利肋嘉諾撒所創立嘅嘉諾撒仁愛女修會嘅修女，由家鄉意大利嚟到香港傳教。嗰時班修女為咗照顧灣仔平民區嘅貧困同埋失學兒童，就喺堅尼地道創辦咗聖方濟各學校（St. Francis' School），亦即係依家嘅嘉諾撒聖方濟各書院（St. Francis' Canossian College）。嗰時班修女唔單止免費教小朋友讀書，重喺同個一地方起咗一間醫院同埋孤兒院。港督參觀學校之後，好滿意學校嘅教學，就將學校納入政府資助學校，屬於香港最早期嘅政府資助學校之一。學校直到依家依然係嘉諾撒仁愛修會管理。
學校曾經喺1941年因為香港淪陷而停辦，但係班修女對辦學嘅熱情同埋決心一啲都無減退。喺二戰之後，學校喺1945年重開為聖心初中（Sacred Heart Junior School），喺1953年先至改名為嘉諾撒聖方濟各書院（St. Francis' Canossian College）。由於居民對學位嘅需求不斷增加，學校嘅兩座新翼分別喺1956同埋1958年落成，為適齡女仔提供更多嘅學位。學校亦都喺1956年成立咗香港嘅第一隊香港紅十字會青年團（Youth Unit One），其後慢慢喺其他中學越嚟越普及，成為香港其中一個最具規模嘅制服團體。
喺1962年，學校開設中六預科課程，從小學到預科提供13年嘅全面教育。禮堂大樓喺1985年落成，裏面有體育館、圖書館同埋縫紉室等等嘅設施。
後來，堅尼地道只剩低中學部同埋小學部校舍，其餘嘅建築物就用作嘉諾撒修院同埋明愛達言學校（前嘉諾撒達言學校）嘅校舍。2008年，明愛達言學校嘅校舍改建成小學部新校舍，位於中學部下面嘅聖佛蘭士街，成個小學部改建及擴建工程喺2010年完成。中學部嘅校舍從2011年開始重建，預計喺2017年落成。中學部同小學部嘅校舍覆蓋聖佛蘭士街以上同埋堅尼地道以下嘅山坡，總共佔地大約9,517平方米。

直屬小學
嘉諾撒聖方濟各學校（St. Francis' Canossian School，簡稱SFCS）係一間全日制女子資助小學，經教育局嘅小一入學統籌辦法收生。學校提供小一至小六嘅課程，除咗英文科以外所有科目都係用中文教。喺2008-2009學年以前，學校提供半日制課程，一、三、五年級係下晝班，二、四、六年級係上晝班。
校舍喺2008年起由堅尼地道搬去中學校舍下面嘅聖佛蘭士街42 - 44號，直到2010年完成遷校及擴建工程，佔地約4,762平方米。現址自嘉諾撒仁愛女修會喺1869年接管後曾用作多項教育服務，包括喺1959年為失明兒童所設立嘅嘉諾撒啟明學校、喺1974年為聾啞兒童所設立嘅嘉諾撒達言學校等，亦曾經喺1987年將校舍租畀明愛設立為弱智兒童辦學嘅明愛樂勤學校，租約喺2007年期滿。

舊生（用英文名嚟排）
呢個表唔完整，歡迎加料。  (July 2016)
關於呢個表嘅英文名排序，請睇英文維基版本。
簡采恩

簡采恩（Joyee Kan，1988年11月9號—）係香港節目主持，曾經係香港有線電視同奇妙電視（香港開電視）合約女藝員，而家係自由身，亦有主持香港開電視嘅節目。

簡歷
簡采恩喺2012年加入有線娛樂新聞台（中文：有線娛樂新聞台）做娛樂新聞主播（中文：主播），之後亦主持音樂節目《樂壇第一手》。佢2015年開始做有線娛樂台（中文：有線娛樂台）主持，主持節目包括《猴年人人行好運》、《寵物狗救星》、《寵物ER》、《正義同盟》、《猴年點算》等。佢2017年開始做奇妙電視主持，主持節目包括《放試》、《中伏》等。
簡采恩2018年離開咗有線電視同奇妙電視。佢創立過網上財經平台，兼任總監及主持，現時主力於香港開電視特約主持及網上直播主持，並有喺頻道「策略王電視（中文：策略王電視）」做主持。

演出
呢個表唔完整，歡迎加料。
2月28號

2月28號係公曆年嘅第59日，離年尾重有306日（閏年307日）。
<< - 2月 - >>



大件事
1919年：阿富汗宣佈獨立。
1922年：英國承認埃及獨立，但係保留返喺國防、外交等方面嘅特權。
1947年：臺灣因長期民怨同查緝私煙衝突而引爆二二八事件。
1972年：美國總統理察尼克遜喺結束訪華之前，同國務院總理周恩來一齊發佈《聯合公報》。
1975年：倫敦地鐵沼澤門站撞車（英文：Moorgate tube crash），43死74傷。
1980年：臺灣林義雄滅門案（中文：林宅血案）。
1982年：第7屆朝鮮最高人民會議選舉。
1983年：香港尖沙咀金巴利道一間會所被縱火，4死50幾傷。
1985年：第3屆巴基斯坦下議院選舉。
1991年：馬來西亞首相馬哈迪提出2020年宏願，目標係將馬來西亞喺2020年之前成為完全工業化同變成先進國家。
1993年：武陵源、九寨溝、黃龍風景名勝區被列入世界遺產名錄。
1998年：大韓民國設「女性部」（後尾改稱「女性家族部」）
2004年：228百萬人手牽手護台灣（中文：228百萬人手牽手護台灣），係臺灣史上最大規模嘅運動。
2013年：羅馬天主敎教宗本篤十六世嘅辭職生效。
2016年：第5屆香港立法會新界東地方選區補選，由公民黨楊岳橋當選。
2025年：2025年侵—澤連斯基會談（英文：2025 Trump–Zelenskyy meeting），不歡而散。
陳金兒

陳金兒，香港親中派傳媒人兼生意人，奧斯汀學校（前身香港凱莉山學校）負責人，曾經做過大公網香港營運中心總監。

生平
陳金兒祖籍福建，80年代喺13歲嚟香港同屋企人團聚，曾經喺毛冷廠打工同埋喺金行當售貨員。19歲嘅時候曾經創業開時裝舖，去到1992年，佢經喺屯門區開設天賜地產，之後賺到第一桶金。

政治立場
佢係香港親中派成員，除咗本身做過大公網高層之外，喺2016年香港立法會選舉亦曾經公開同民建聯同工聯會拉票。另外，佢亦不時出席一啲親中派組織嘅活動。佢喺任職香港柯士甸學校嘅時候，亦有大力推動學校同中國學校嘅交流。

被指資助洞鈜法師食肉
資深藝人翁靜晶喺2024年3月上載慈山寺前住持「洞鈜法師」食肉嘅影片，震驚香港社會。翁之後搵嚟洞鈜法師嘅功德主陳金兒接受訪問並當面對質。陳金兒承認自己有向洞鈜法師提供肉湯，又話自己因此承受報應。

獲取野雞大學學歷
佢報稱有博士學位，但有啲網民質疑佢嘅學位邊度嚟，喺2024年2月佢接受翁靜晶訪問嘅時候，翁提到呢件事，陳就只係支吾而對，聲稱由香港一所亞洲學院向佢頒發，強調唔係買，亦唔係假。之後，翁靜晶喺社交媒體揭露佢嘅博士學位由『亞洲知識管理學院』頒發，係假學位。而早在2019年，香港有線新聞亦揭露咗呢間其實係野雞大學，比錢就有得攞佢哋唔同嘅頭銜。
AFC溫布頓

AFC溫布頓（英文：AFC Wimbledon）係英格蘭溫布頓一間職業足球球會，依家踢緊英格蘭乙組足球聯賽。
王美晶

王美晶，香港親中派人士。
佢支持北京未經諮詢或香港人同意，強行訂立嘅《港版國安法》。
趙天麟

趙天麟（1973年3月8號—）係臺灣民主進步黨政治人物，出世喺臺北市。佢曾經擔任過立法委員、民進黨高雄市黨部主任委員、中央黨部發言人、文宣部主任、青年部主任、高雄市議會議員，同埋台灣團結聯盟議會黨團幹事長。佢嘅父親係安徽亳州人，而佢嘅母親係臺灣花蓮人。

同中國籍女子發生婚外情醜聞
2023年10月，當時準備競選連任嘅趙天麟，被揭發婚外情醜聞，對象係中國籍女子張晴，而且婚外情已經維持咗有10年，仲被影到喺摩天輪上十指緊扣，引發外界批評，由於佢被視為綠營重要「抗中」戰將之一，所以今次有人戲稱佢係「親中保台」。時代力量立委邱顯智指，趙天麟身為外交國防委員會召委，但就同敵國人士外遇，係攸關公安、非同小可，呼籲國安單位、檢調主動介入調查。
郭彥麗

郭彥麗，香港親中派政治人物兼商界人士，支持「愛國者治港」主張。

選舉經歷
喺2021年9月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名蔡明禧。

部分言論
喺香港反送中運動期間，佢曾經以「黑暴」形容示威者，聲稱「黑暴」導致交通癱瘓，好多長者去唔到覆診。
李嘉音

李嘉音，香港親中派政治人，擔任香港婦女基金會副會長、香港漢生堂藥業有限公司董事長。

政治立場
佢嘅政治立場係親中派。2014年有份贊助慶祝中國65週年嘅官方國慶晚會。
佢曾經參與公開聯署支持北京未經諮詢或香港人同意，強行訂立嘅《港版國安法》。
陳守仁

陳守仁，香港親中派人士，聯泰集團創辦人兼主席。

經歷
佢喺1965年創立聯泰船務貿易公司，之後擴展業務去到唔同行業同市場。

政治立場
佢嘅政治立場親中而且反對台獨，曾經形容陳水扁喺2008年有意搞嘅台灣加入聯合國公投係陰謀。

家庭
陳孝哲係佢嘅孫。
廖妙薇

廖妙薇，香港親中派人物。
佢曾經參與公開聯署支持北京未經諮詢或香港人同意，強行訂立嘅《港版國安法》。
李德康

李德康，香港親中派政治人物。
佢曾經參與公開聯署支持北京未經諮詢或香港人同意，強行訂立嘅《港版國安法》。

選舉經歷
喺2015年香港區議會選舉，佢佢喺東頭選區攞到2,710票，成功當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
盧晶

盧晶，香港親中派人士。
佢曾經參與公開聯署支持北京未經諮詢或香港人同意，強行訂立嘅《港版國安法》。
謝曉盈

謝曉盈（英文：Kiri Tse Hiu Ying，1994年12月27號—），藝名Kiri T，係香港創作女歌手，2015年出道，而家屬香港華納唱片旗下。佢音樂主要係關於日常生活同愛情。雖則住喺香港，由於佢有美國背景，大部分歌曲都係英文歌。
曾卓兒

曾卓兒，香港親中派自由黨黨員、養生導師（太極拳師傅）。

參選經歷
佢曾經參與第5屆香港區議會選舉同埋第6屆香港區議會選舉，兩屆都係參選丹拿選區，但都輸畀鄭達鴻。
其中喺第5屆香港區議會選舉，佢攞到2039票，未能當選。
去到第6屆香港區議會選舉，因為親中派漠視民意堅持如期修訂逃犯條例，佢嘅選情大受影響，最終再次落敗。
雖然區選落敗，但都可以喺第二年7月分到個分區委員會委員嚟做。
葉椿春

葉椿春，香港親中派政治人物。
佢曾經參與公開聯署支持北京未經諮詢或香港人同意，強行訂立嘅《港版國安法》。
李思敏

李思敏，香港建制陣營（親中派）經民聯黨員，前任油尖旺區議會大南選區議員（2019年3月25號到同年12月31號）。

早年經歷
李思敏係喺一個基層家庭出世嘅，小學時加入咗少年警訊同埋學功夫。佢講話話，16歲嗰陣就去大南做義工，喺呢個區度長大同讀書。佢以前曾經就讀過中華基督教會基全小學同埋世界龍岡學校劉皇發中學。
李思敏中學時已開始教授武術，之後去香港專業教育學院讀運動管理，之後曾經被一間保安公司聘請，負責保護名人同埋教授警察機動部隊自衛技巧。儘管工資唔錯，但李思敏只做咗一個月就離職。

從政及選舉經歷
2019年3月24號，佢參加油尖旺區議會大南選區補選，以1343票打贏泛民主派李國權，成功繼承已故黨友莊永燦留低嘅議席，但到咗同年11月嘅第6屆選舉，親中派因為逆民意堅持支持修訂逃犯條例，選情大受影響，李思敏最終攞到2046票，但係對手李國權攞到2943票，以897票之差落選，連任失敗。
2023年12月，李思敏再度參選區議會選舉，喺選舉委員會委員可以互相提名都唔當係利害衝突嘅選舉制度下，終於成為油尖旺北區議員。
羅樂林

羅樂林（英文：Law Lok Lam，1948年10月20號—）係香港演員，綽號「羅羅孿」（嚟自佢個名嘅國語諧音）、大龍生（《愛.回家之開心速遞》角色），1970年代入佳藝電視，之後去麗的電視（亞洲電視），呢段時間經常做主角，例如楊過、孟星魂、馬君武佢都做過。自1990年代起，佢做無綫電視藝員，響好多套劇入面做甘草角色。
佢前妻係息影演員陳寶儀，有三個囡囡，其中一個叫羅苡之。佢同陳寶儀雖然離咗婚，但仲係一齊住。 同埋羅樂林雖然已經搬出九龍城廿幾年，但係繼續每日去飲茶、買餸、食飯同飲酒。
2011年4月6號到7號24個鐘頭內，羅樂林都咁橋響五套唔同劇集度過身，畀觀眾留意到，重成為國際新聞。
佢曾經參與公開聯署支持北京未經諮詢或香港人同意，強行訂立嘅《港版國安法》。
莊鍶敏

莊鍶敏（Jacquelin Ch'ng，1980年5月1號—），改名前叫莊思敏，係香港模特兒、演員，亦係無綫電視女藝員，馬來西亞出世。
2024年，有學者喺Pacific Asia Conference on Information Systems發表關於網上騙案以JPEX作為案例嘅研究文章，點名批評莊鍶敏，並無喺多次代言同投資嘅往績入面吸取教訓嘅做法，有違社會責任，傷害公眾利益。

經歷
莊鍶敏喺馬來西亞出世，1985年移居香港，讀過寶血小學同埋香港真光中學，喺珠海書院修讀商科大專一年級嗰陣，佢索性退學全職做模特兒。莊思敏喺2000年入行，喺唔同商場嘅活動行Catwalk同埋做司儀。2010年8月12號，佢承認自己曾經整容同埋隆胸，又表示一直都唔滿意自己嘅身材，試過用唔同方法豐胸，例如食藥同人手按摩等等，但效果唔理想。
2010年代起，莊鍶敏除咗活躍香港影壇之外，亦開始接拍無綫電視劇集。
2018年，佢走向幕後找來金主投資電影《逆流大叔》，兼任「聯合出品人」同演員，飾演黃德斌嘅太太。

演出
呢個表唔完整，歡迎加料。

家庭
内文：莊寶家族
爸爸莊寶係馬來西亞商人；母親江玉珠係前麗的電視藝人，舅父是導演江道海。二位孿生妹妹係莊思華同埋莊思明，後者都係藝人，另外仲有細佬莊順勝。傳媒喺唔少涉及莊思明嘅新聞嘅時候（例如：莊思明洩露國泰機組人員私隱事件）都會訪問到莊鍶敏。

感情生活
莊鍶敏曾經同吳浩康拍拖5年，去到2011年8月分手。分手後，佢話8年間無真正戀愛過，又話面對戀愛對象，亦唔敢太過挑剔，但姊弟戀就暫時唔考慮。
2019年9月，莊鍶敏喺社交網公開同台灣珍珠奶茶店東主Brian（楊秉逸）嘅戀情。2020年2月，異地戀發展未夠半年男方就喺布吉向女方求婚，二人喺香港正式簽紙結婚。

政治立場同爭議
莊鍶敏一直都被視為親中共派嘅支持者，曾經人身攻擊過黃之鋒係河童，又曾經同過撐民主派嘅網民喺度嘈交，亦出席過曾經涉嫌刑事毀壞嘅激進組織香港同心會嘅活動。2020年7月，愛國電影《時代》開拍嗰陣，記者就套戲嘅題材問莊思敏係咩立場嗰陣，佢直接認套戲某程度上係一種表態。

佔中運動期間人身攻擊黃之鋒
莊鍶敏喺佔領中環活動醞釀嗰陣，已經好高調咁反對佔中。2014年9月，佢喺微信朋友圈貼出黃之鋒同河童嘅相，恥笑黃之鋒個樣似河童，又留言話「唔好再扮人，收手啦」，即刻引嚟網友圍攻佢，直接話佢唔應該因為人地同自己政見唔同而人身攻擊。

唔知頭唔知路下支持「禁蒙面法」
2019年10月，政府用緊急法嘅方式無問過立法會，就推出咗「禁蒙面法」，莊鍶敏喺唔知頭唔知路嘅情況下就話支持，之後畀梁芷珊抨擊。

2019年香港區議會選舉前夕
2019年11月23號，即係喺2019年香港區議會選舉之前一日，中華人民共和國外交部駐香港特別行政區特派員公署喺自己Facebook專頁上載咗一條由40幾個藝人拍攝嘅片段，內容主要目的係叫人用選票拒絕暴力。莊鍶敏同個妹妹莊思明都喺裏面。

參與造假支持港版國安法聯署
莊鍶敏亦有份參與支持未經諮詢、大部分香港人都反對嘅港版國安法嘅聯署，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

同王宗堯就電影《導火新聞線》角色罵戰
2015年12月，莊鍶敏向傳媒表示自己原定喺電影《導火新聞線》演記者，後因為開拍另一電影將頭髮染金，之後老闆將佢嘅角色轉為談判專家，但角色需要深色頭髮。莊鍶敏表示，試造型嗰陣聲稱可以戴假髮或噴黑彩，但《導火新聞線》第一男主角王宗堯指佢咁做就唔適合演呢個角色。其後莊鍶敏質疑王宗堯點解可以決定另一個演員嘅演出機會。王宗堯反駁如果為出鏡曝光就咩角色都做，噉樣唔係真正用心嘅表演，同臨時演員無分別，又要求莊對香港電影有所尊重。

獲頒疑未經認受榮譽博士引發網民罵戰
莊鍶敏喺2018年獲國際美洲大學頒發榮譽工商管理博士學位，但該校未被任何教學認證機構承認，而且大學聯絡地址只係一個寫字樓，被質疑係野雞大學，其後引發網民罵戰。

被開價出席飯局
曾經有流言提及一啲女明星出席飯局嘅價錢，其中莊鍶敏被指價錢係1200萬。佢承認有人搵過佢，但佢一口拒絕。佢又話一開始覺得好嬲，但之後覺得匪夷所思。

差劣嘅投資同代言記錄
莊鍶敏對做生意情有獨鍾，先後經營過酒吧、時裝店、點心店等生意，但都損手離場。但去到2021年11月，有傳媒報道佢同朋友夾埋再戰商場，合作喺觀塘開設珍珠奶茶店『品茶』。去到2022年武漢肺炎疫情期間，佢嘅珍珠奶茶店亦因職員染疫要停業7日。
之後，莊鍶敏曾經為加密貨幣交易所JPEX代言，除咗自己投資6位數字之外，亦叫人加入，仲提供埋可以比佢自己賺取佣金嘅連結比人。不過，JPEX之後被香港警察當做騙案調查，就連莊鍶敏自己都要去接咗調查。去到2024年，有學者喺Pacific Asia Conference on Information Systems以JPEX作為案例，發表關於網上騙案嘅文章，當中點名批評肥媽同莊鍶敏，並無喺多次代言同投資嘅往績入面吸取教訓嘅做法，傷害公眾利益。
莊思明

莊思明（英文：Lisa Ch'ng，1987年2月15號—）用過藝名莊晴，喺香港出世，係香港模特兒同電影演員，2010年度香港小姐競選季軍，2017年曾經同帝皇娛樂簽約，而家係無綫電視經理人合約女藝員。政治上係建制派嘅支持者。

簡歷
佢讀過瑪利曼小學同西島中學（佢嘅阿姐莊思華係同校學生），之後讀香港理工大學設計學系。佢係「明輝發展」（中國光大控股(0165.HK)前身）創辦人同前主席莊寶嘅三女，亦係莊思敏嘅妹妹同莊思華嘅孖生妹妹。
佢同莊思華報名加入驕陽電影公司（有線寬頻集團成員），成為《雙子神偷》演員之一。佢喺2010年參選香港小姐並進入決賽，最終攞到季軍。
2018年1月結束帝皇娛樂合約，返返去無線電視。

感情生活
2011年同陳慧琳細佬陳司翰拍拖，兩人不時發生衝突，感情離離合合。
2016年，莊思明承認同楊明熱戀，近年更公開認定對方做結婚嘅對象。

2019年香港區議會選舉前夕
2019年11月23號，即係2019年香港區議會選舉前一日，中華人民共和國外交部駐香港特別行政區特派員公署Facebook專頁上載咗一條由40幾位藝人拍攝嘅片段，內容主要係為咗呼籲用選票「向暴力說不」。莊思明同佢家姐莊思敏係其中一員。

支持港版國安法
莊思明曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

被指攻擊許芯悅
喺愛國電影《時代》入面，許芯悅同楊明飾演情侶，拍攝時要拖手兼挨心口。不過，許芯悅指控身為楊明女友嘅莊思明，場場戲都「近距離監視」，自己被佢嘅「氣場」嚇窒，事件報道後更有人要求許收聲。許又話好驚再被人身攻擊同詛咒，人與人之間要互相尊重，有錢唔係高人一等。其後莊思明反揶揄對方係小丑博見報。

就男友食肆服務質素同網民進行罵戰
喺2019年12月，有網民喺莊思明男友楊明開設嘅燉湯店Facebook留言，批評湯料唔足，令人覺得價錢相對太貴，莊思明唔禮貌噉回應，引來大批網民不滿。

喺個人社交平台涉嫌洩露國泰航空機組人員私隱
喺2020年1月8號，莊思明喺社交媒體表示，當日佢坐國泰航空CX619航班（該航班由空中巴士A350-900執飛，飛機註冊編號：B-LRB）前往曼谷期間，本來想向空姐借筆填寫入境表，但就被空姐無視，又提到「如果國泰嘅高層想了解更多關於這次事件嘅詳情，我絕對歡迎你哋同我聯絡！」。但佢公開嗰班機所有機艙服務員嘅資料，就被網民批評公審同洩露他人私隱，又話佢多次提及國泰高層，似乎唔係淨係想反映意見，而係想航空公司有其他行動對嗰個服務員提出處分，網上討論亦演變成對香港相關政見嘅罵戰，親中派網民拉扯事件涉及「黄絲空姐」，亦有網民反駁莊當時戴上口罩，服務員唔一定認得莊。面對部份親中派網民將事件拉扯上「黃絲空姐玩針對」，就連莊思明都回應指同空認唔認得佢無關。
事件之後發酵，台灣同馬來西亞媒體都有報道事件，國泰航空公司空中服務員工會同私隱專員公署回應事件，指有關行為涉嫌觸犯私隱條例。藝人王喜就媒體唔點名指莊思明為『類恐怖分子』，又表示拒絕同佢坐同一班機。國泰航空嘅本地主要競爭對手香港航空亦喺社交媒體揶揄事件，舉行送筆活動，並溫馨提示乘客搭飛機嘅時候，要帶筆填寫入境紙。
去到1月11號，莊思明嘅家姐，同樣係藝人嘅莊思敏亦回應事件，指莊思明一時衝動，又批評網民嘅言論激進。雖然私隱專員公署亦批評呢種做法，莊思敏就聲稱莊思明公開嘅機組成員名單唔屬私隱。
因應香港航空喺社交媒體嘅言論，喺1月12號，莊思明嘅男友楊明未有回應莊思明洩漏機組人員名單嘅爭議同私隱專員公署嘅回應，只係質疑香港航空，係咪乘客有需要都唔可以向服務員求助。朱庭萱就指責香港航空以『黃絲角度揶揄撐警藝人』，『跟支持祖國的人作對』，又祝香港航空早日結業。
去到2021年11月，學術期刊Journal of Organizational Computing and Electronic Commerce喺2021年11月刊登咗一篇文章討論網上捍衛品牌行為，其中就攞咗呢次莊思明同楊明攻擊網民引來大批反駁嘅例子，作為呢種行為嘅其中一個案例。
侯傑泰

侯傑泰，香港親中派政治人。香港中文大學教育心理學系榮休講座教授。
莊國重

莊國重，香港親中派人士。
佢曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。
施子清

施子清，SBS，JP（1939年11月21號—），又名施清霖，號雪香居士，福建晉江人，香港建制陣營（商界親中派）政治人、生意人（恆通資源集團老細）、書法家，亦係政商界福建幫三大元老之一（另外兩位係盧文端、楊孫西）。

政治參與同經歷
施子清係香港商界親中陣營嘅支持者，
喺2014年，佢有份贊助慶祝中國65週年嘅官方國慶晚會。
2020年5月尾，施子清曾經參與一份聯署，支持北京未經諮詢或香港人同意而強行訂立，兼且搞到泛民主派一致負評嘅《香港國家安全法》，但有關文化藝術界嘅聯署之後被踢爆做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就响2019年與世長辭。

選舉經歷
1996年獲選為香港特別行政區第一屆政府推選委員會第四界別委員。
由1998年香港選舉委員會界別分組選舉到2011年香港選舉委員會界別分組選舉，施子清連續四屆都循全國政協香港委員界別當選為選委會委員。
曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。

屋企
佢老婆係施吳淑敏，有四個仔（施榮怡、施榮懷、施榮恆、施榮忻）、十一個孫仔、孫女（施伯雄、施曉彤、施曉彰、施湧樂、施仲樂、施曉雯、施湧德、施湧濤、施湧浩、施曉洋、施曉渝）。